b'\n_START_ARTICLE_\nJonas Blue\n_START_SECTION_\nKarj\xc3\xa4\xc3\xa4r\n_START_PARAGRAPH_\nAastal 2015 avaldas Blue tropical house\'i stiilis kaveri Tracy Chapmani 1988 aasta singlist "Fast Car". See oli tema deb\xc3\xbc\xc3\xbctsingel, laulu laulis Dakota. Jonas Blue versioon j\xc3\xb5udis \xc3\x9chendkuningriigi singlite edetabelis 2. kohale, aga ei suutnud \xc3\xbcletada esikohal olnud laulu Zayn Malik "Pillowtalk". See laul j\xc3\xb5udis edetabelis Chapmani originaalist k\xc3\xb5rgemale. Tema versioon j\xc3\xb5udis 5. kohale samas edetabelis mais 1988 ja koha v\xc3\xb5rra k\xc3\xb5rgemale p\xc3\xa4rast taasavaldamist aprillis 2011. See j\xc3\xa4i esik\xc3\xbcmnesse p\xc3\xbcsima 11 n\xc3\xa4dalaks. Jonas Blue versioon sai samuti esikohale Saksamaal, Rootsis, Austraalias ja Uus-Meremaal ning USA viral chart\'is Spotifys. Singel sertifitseeriti plaatinaks Itaalias ning UKs, 2x plaatinaks Uus-Meremaal ja 3x plaatinaks Austraalias. Laulu on kuulatud \xc3\xbcle 300 miljoni korra Spotifys ja saanud \xc3\xbcle 200 miljoni vaatamise VEVO-s. _NEWLINE_3. juunil 2016 avaldas ta uue singli "Perfect Strangers" koos JP Cooperiga Virgin EMI Recordsi kaudu. T\xc3\xa4naseks on tema teine singel saanud plaatinaplaadi staatuse Suurbritannias, kahekordseks plaatinaplaadiks Austraalias ja kuldplaadiks Uus-Meremaal. T\xc3\xa4nu laulule j\xc3\xb5udis Blue \xc3\xbche miljardi vaatamiseni ning kuulamiseni oma laulude ja videotega. 28. oktoober 2016 n\xc3\xa4gi ilmavalgust tema kolmas singel "By Your Side" koos briti laulja Rayega, j\xc3\xa4lle Virgin EMI Recordsi kaudu. 5. mail 2017 avaldas ta laulu "Mama", mis oli tehtud koos Austraalia laulja William Singega.'